**ΠΑΝΕΠΙΣΤΗΜΙΟ ΙΩΑΝΝΙΝΩΝ**

## ΣΧΟΛΗ ΘΕΤΙΚΩΝ ΕΠΙΣΤΗΜΩΝ

**ΤΜΗΜΑ ΧΗΜΕΙΑΣ**

ΠΡΟΚΗΡΥΞΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΕΓΓΡΑΦΗ ΣΤΟ ΠΡΟΓΡΑΜΜΑ ΔΙΔΑΚΤΟΡΙΚΩΝ ΣΠΟΥΔΩΝ ΤΟΥ ΤΜΗΜΑΤΟΣ ΧΗΜΕΙΑΣ

Α’ ΑΚΑΔ.ΕΤΟΥΣ 2025-2026

Παρακαλούνται οι ενδιαφερόμενοι/ες να καταθέσουν **ηλεκτρονικά σε ενιαίο αρχείο pdf** στην ηλεκτρονική διεύθυνση του Τμήματος Χημείας [gramchem@uoi.gr](mailto:gramchem@uoi.gr) την επισυναπτόμενη αίτηση ολοκληρωμένη μαζί με τα απαραίτητα δικαιολογητικά από 28-07-2024 έως 29-08-2024 με την ένδειξη «Υποβολή υποψηφιότητας για εκπόνηση διδακτορικής διατριβής».

Σύμφωνα με το ΦΕΚ 3580/τ.Β΄/09-07-2025 «*Τροποποίηση Κανονισμού Διδακτορικών Σπουδών του Τμήματος Χημείας της Σχολής Θετικών Επιστημών του Πανεπιστημίου Ιωαννίνων.*», καλούμε τους ενδιαφερόμενους/ες για ένταξη στο Πρόγραμμα Διδακτορικών Σπουδών σε αντικείμενα που εμπίπτουν στα ερευνητικά ενδιαφέροντα ή/και στα γνωστικά αντικείμενα του Τμήματος Χημείας, ήτοι:

* [Ανόργανης Χημείας](http://www.chem.uoi.gr/node/33)
* [Αναλυτικής Χημείας](http://www.chem.uoi.gr/node/34)
* [Οργανικής Χημείας](http://www.chem.uoi.gr/node/35)
* [Βιοχημείας](http://www.chem.uoi.gr/node/36)
* [Βιομηχανικής Χημείας](http://www.chem.uoi.gr/node/37)
* Χ[ημείας Τροφίμων](http://www.chem.uoi.gr/node/38)
* [Φυσικοχημείας](http://www.chem.uoi.gr/node/39)
* Επιστημολογίας

**Δικαίωμα υποβολής αίτησης για την εγγραφή στο πρόγραμμα διδακτορικών σπουδών του Τμήματος Χημείας έχουν:**

(α) οι κάτοχοι μεταπτυχιακού διπλώματος που έχει χορηγηθεί από Ανώτατο Εκπαιδευτικό Ίδρυμα (Α.Ε.Ι.) της ημεδαπής ή αναγνωρισμένο Ίδρυμα της αλλοδαπής,

(β) οι απόφοιτοι προπτυχιακού προγράμματος σπουδών Α.Ε.Ι. κατ’ ελάχιστον πενταετούς διάρκειας που αντιστοιχεί σε τριακόσιες (300) πιστωτικές μονάδες του Ευρωπαϊκού Συστήματος Μεταφοράς και Συσσώρευσης Ακαδημαϊκών Μονάδων (ECTS).

*Στην περίπτωση που το Ίδρυμα της αλλοδαπής δεν συμπεριλαμβάνεται στη λίστα των αναγνωρισμένων ιδρυμάτων και τίτλων, ο/η υποψήφιος/α διδάκτορας γίνεται δεκτός/ή στο Π.Δ.Σ. με επιφύλαξη, και η εγγραφή του οριστικοποιείται μόνο στην περίπτωση αναγνώρισης του Ιδρύματος και του τίτλου σπουδών που κατέχει από το Δ.Ο.Α.Τ.Α.Π., σύμφωνα με τις προϋποθέσεις του άρθρου 5, παράγραφος (δ) του κανονισμού, ΦΕΚ 3580/τ.Β΄/09-07-2025.*

Ειδικότερα, η αίτηση του/της υποψηφίου/ας που πρέπει να υπογράφεται εκτός από τον/την υποψήφιο/α διδάκτορα και από τον προτεινόμενο επιβλέποντα/ουσα και να περιλαμβάνει:

1. Φωτοτυπία αστυνομικής ταυτότητας
2. Αναλυτικό Βιογραφικό σημείωμα
3. Αντίγραφο του Δ.Μ.Σ.
4. Αντίγραφο Πτυχίου
5. Αναλυτική βαθμολογία (προπτυχιακών μαθημάτων)
6. Αναλυτική βαθμολογία (μεταπτυχιακών μαθημάτων, βαθμός Δ.Μ.Σ.) *-δεν ισχύει για κατόχους intergraded master-.*
7. Τον προτεινόμενο **τίτλο της διδακτορικής διατριβής**, και **σύντομο υπόμνημα** με το αντικείμενο που θα πραγματεύεται η διδακτορική διατριβή.
8. Δήλωση του/της υποψηφίου/ας με **επιλογή του ερευνητικού πεδίου** στο οποίο επιθυμεί να εκπονήσει τη διδακτορική διατριβή του (σημειώνεται στο αντίστοιχο πεδίο στο έντυπο της αίτησης)
9. Πιστοποιητικό επαρκούς γνώσης μιας τουλάχιστον επίσημης γλώσσας της Ευρωπαϊκής Ένωσης, κατά προτίμηση της Αγγλικής επιπέδου Β2
10. Τουλάχιστον δύο συστατικές επιστολές που σχετίζονται με την επιστημονική κατάρτιση του/της υποψηφίου/ας,
11. Δήλωση του/της υποψηφίου/ας για τον/την προτεινόμενο/η ως Επιβλέποντα/ουσα Καθηγητή/τρια της διδακτορική διατριβής, του/της οποίας το γνωστικό αντικείμενο ή το επιστημονικό έργο είναι συναφές με αυτό της προς εκπόνησης διδακτορικής διατριβής και ο/η οποίος/α εμπεριέχεται στην κατηγορία όσων έχουν δικαίωμα επίβλεψης διδακτορικής διατριβής, σύμφωνα με τον νόμο, **υπογεγραμμένο από τον/την Επιβλέποντα/ουσα Καθηγητή/τρια** για την αποδοχή (σημειώνεται στο αντίστοιχο πεδίο στο έντυπο της αίτησης)
12. Πρόταση του/της προτεινόμενου/ης επιβλέποντα/ουσα για τα άλλα δυο μέλη της συμβουλευτικής επιτροπής τα οποία εμπεριέχονται στην κατηγορία αυτών που έχουν δικαίωμα συμμετοχής σε Τριμελείς Συμβουλευτικές Επιτροπές, σύμφωνα με τον νόμο, (σημειώνεται στο αντίστοιχο πεδίο στο έντυπο της αίτησης)

*\* Οι γλώσσες υποβολής του προτεινόμενου τίτλου και του προσχεδίου της διατριβής δύνανται να είναι η Ελληνική ή και η Αγγλική γλώσσα.*

*\* Σε διάστημα ενός μηνός από την έγκριση της αίτησης και τον ορισμό της 3μελους επιτροπής θα πρέπει να οριστεί το θέμα της διδακτορικής διατριβής.*

***\**** *Η Ε.Δ.Σ., κατόπιν συνεννόησης με τον/την επιβλέποντα/ουσα καθηγητή/τρια δύναται, κατά περίπτωση και εφόσον κρίνει πως είναι αναγκαίο, να εισηγηθεί την παρακολούθηση και επιτυχή εξέταση μεταπτυχιακών μαθημάτων από τα Π.Μ.Σ. του Τμήματος. Σε αυτή την περίπτωση, ο/η υποψήφιος/α διδάκτορας οφείλει να περατώσει τα μαθήματα με επιτυχία, πριν την σύσταση της επταμελούς εξεταστικής.*

Η Πρόεδρος του Τμήματος

Δήμητρα Χελά

Καθηγήτρια